CELEX: E2017P0004
Language: hu
Date: 2017-06-02 00:00:00
Title: Az EFTA Felügyeleti Hatóság 2017. június 2-án benyújtott keresete a Norvég Királyság ellen (E-4/17. sz. ügy)

17.8.2017   
            
            
               HU
            
            
               Az Európai Unió Hivatalos Lapja
            
            
               C 271/7
            
         Az EFTA Felügyeleti Hatóság 2017. június 2-án benyújtott keresete a Norvég Királyság ellen
   (E-4/17. sz. ügy)
   (2017/C 271/06)
   Az EFTA Felügyeleti Hatóság 2017. június 2-án keresetet nyújtott be az EFTA-Bíróságon a Norvég Királyság ellen. Az EFTA Felügyeleti Hatóságot (35 Rue Belliard, 1040 Brüsszel, Belgium) Carsten Zatschler, Maria Moustakali, Øyvind Bø és Marlene Lie Hakkebo képviseli.
   Az EFTA Felügyeleti Hatóság a következők megállapítására kéri az EFTA-Bíróságot:
   
               1.
            
            
               A Norvég Királyság megsértette az EGT-megállapodás XVI. mellékletének 2. pontjában említett jogszabályt (az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló 2004/18/EK irányelvet (1)) azáltal, hogy helytelenül határozta meg a közbeszerzési szerződés tárgyát, és olyan közbeszerzési eljárást folytatott le Kristiansandban a Torvet alatti mélygarázs kivitelezésére és üzemeltetésére, mely nem felel meg a közbeszerzésre irányadó EGT-szabályokban meghatározott követelményeknek. A Norvég Királyság konkrétan:
               
                           i.
                        
                        
                           helytelenül határozta meg a közbeszerzési szerződés tárgyát azáltal, hogy nem használta a helyes, teljes és kellőképpen pontos CPV-kódokat, ezáltal megsértette az irányelv 58. cikkének (2) bekezdését, összefüggésben az irányelv 1. cikkének (14) bekezdésével és az EGT-megállapodás XVI. mellékletének 6a. pontjában említett jogszabállyal (a Közös Közbeszerzési Szószedetről (CPV) szóló, 2002. november 5-i 2195/2002/EK európai parlamenti és tanácsi rendelet);
                        
                     
                           ii.
                        
                        
                           elmulasztotta EGT-szinten közzétenni az eljárást megindító hirdetményt az Európai Unió Hivatalos Lapjában és a TED-adatbázisban az irányelv 58. cikkében meghatározott jogi követelményeknek megfelelően és;
                        
                     
                           iii.
                        
                        
                           nem tartotta be az irányelv 59. cikkében a közbeszerzési eljárásban az ajánlatok benyújtására meghatározott minimális határidőt.
                        
                     
         
               2.
            
            
               A jelen eljárás költségeit a Norvég Királyság viseli.
            
         Jogi és ténybeli háttér, valamint hivatkozott jogalapok:
   
               —
            
            
               2015 áprilisában a dél-norvégiai Kristiansand város önkormányzata közbeszerzési eljárást indított a város „Torvet” néven ismert főtere alatti nagy mélygarázs kivitelezésére és üzemeltetésére.
            
         
               —
            
            
               Az EFTA Felügyeleti Hatóság szerint a projektet nem építési koncessziós közbeszerzésként hirdették meg. Ehelyett a projekt tárgyának meghatározása helytelenül „parkolási szolgáltatások” nyújtása volt, továbbá a közbeszerzési eljárás nem felelt meg az építési koncessziós közbeszerzésekre irányadó EGT-jogszabályban, nevezetesen az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló 2004/18/EK irányelvben meghatározott részletes szabályoknak.
            
         
               —
            
            
               Az EFTA Felügyeleti Hatóság annak kimondását kéri, hogy Norvégia: helytelenül írta le a közbeszerzési szerződés tárgyát azáltal, hogy nem használta a helyes, teljes és kellőképpen pontos CPV-kódokat; elmulasztotta EGT-szinten közzétenni az eljárást megindító hirdetményt az Európai Unió Hivatalos Lapjában és a TED-adatbázisban; és nem tartotta be a közbeszerzési eljárásban az ajánlatok benyújtására meghatározott minimális határidőt.
            
         
               —
            
            
               A szóban forgó szerződés tárgya „mélygarázs tervezése, kivitelezése, finanszírozása és üzemeltetése”. Az ajánlattételi felhívást a norvég nemzeti közbeszerzési bejelentési adatbázisban (Doffin) tették közzé 2015. április 20-án, a „parkolási szolgáltatásoknak” megfelelő CPV-kód alkalmazásával.
            
         
               —
            
            
               Az eljárást megindító hirdetmény szerint a szerződés becsült értéke 24 000 000 – 100 000 000 NOK.
            
         
               —
            
            
               Csak egyetlen ajánlatot nyújtottak be az előírt határidőn belül, 2015. május 15-én. Tárgyalásokat követően az ajánlatot módosították, a szerződést végül 2015. június 24-én ítélték oda, melyet a felek 2015. június 29-én írtak alá.
            
         
      (1)  HL L 134., 2004.4.30., 114. o.